Leisu külanõukogu
Leisu külanõukogu oli külanõukogu Eesti NSV-s aastatel 1945–1954. Külanõukogu moodustati 1945 augustis Läänemaal Emmaste vallas. Külanõukogu keskus asus Leisu külas. Seoses maakondade ja valdade likvideerimise ning maarajoonide moodustamisega arvati Leisu külanõukogu 1950 septembris Hiiumaa rajooni koosseisu. 1954 juunis Leisu külanõukogu likvideeriti ja selle territoorium liideti Emmaste külanõukoguga.